Edurne+Beuntzak



-Gorka Urbizu (Ahotsa eta gitarra)

-David Gonzalez (Baxua)

-Galder Izagirre (Bateria)

1994an Lekunberrin sortua (Nafarroa), BERRI TXARRAK taldeak zazpi disko eta dokumental bat kaleratu ditu orain artean. Euskal Herriko rock eszenatik abiatuta, munduan zehar hainbat bira egin ditu jada egun hirukoa den talde honek (Hego-Amerika, AEB, Asia, Europa…)

Gorka Urbizu (gitarra eta ahotsa), Aitor Goikoetxea (bateria), Mikel Lopez “Rubio” (baxua) eta Aitor Orejak (gitarra) osatu zuten taldea 2003 urtera arte. Bitarte horretan taldeak lau disko plazaratu zituen, guztiak ere GOR disketxearen abaroan: Berri Txarrak (1997), Ikasten (1999), Eskuak / Ukabilak (2001) eta Libre © (2003). Lehenengo biekin euskal eszenan euren lekutxoa egin bazuten, hirugarrenarekin eta batez ere Libre ©-rekin estatura irten eta prentsa musikalaren oniritzia jaso zituen (Estatuko urteko diskorik onena Rock Sound aldizkariaren erredakzioaren iritziz). Disko honek ‘Denak ez du balio’ kanta ezaguna dakar, zeinean Rise Against taldeko Tim McIlrath-ek kolaboratu baitzuen. Gerora elkarrekin bira bat egingo zuten Europa osoan zehar.

2004an Aitor Orejak taldea utzi eta Berri Txarrak-ek hiruko moduan jarraitzea deliberatu zuen, bere ibilbidean mugarri bihurtuko zen lana grabatzeko asmoz: Jaio.Musika.Hil (GOR, 2005). Karlos Osinagak (Lisabö) Erasoko baserri batean grabatu eta Kansasen (AEB) Ed Rosek nahastua izan zen. Mondosonorok, Entzunek eta bestelako aldizkariek urteko lanik onenen artean kokatu zuten bosgarren lan hau. Disko honekin, hirukoak aurreko urteetan irekitako nazioarteko ildoa sakondu eta soka luzeko bira burutu zuen, hiru urtetan berrehundik gora emanaldi eskaini zituztelarik: Japonia, Taiwan, Nikaragua, Mexiko, AEB… eta Europan barna hainbat tour etorriko ziren. media type="youtube" key="lVXMzoctrKI" width="560" height="315"

Bira luze eta zabal horretan bizitakoak gordetze aldera, Berri Txarrakek 70 minutuko dokumentala kaleratu zuen, Ibon A. Totorika zinemagilea lagun. ‘Zertarako amestu’ rockumental hau GOR-ek kaleratu zuen 2007an eta munduko hainbat zine jaialditan hautatua izan zen, tartean Portobelloko Film Festivala (Londres) edota Gasteizko Zinemastea.

Bira honen ostean Rubio baxulariak taldea utzi eta David Gonzalezek hartu zuen bere tokia. 2008a kantuak ondu eta nazioarteko zenbait agerraldi egiten eman ondoren (Fujirock –Japonia-, Maifest –Suitza-…), 2009ko Apirilean Chicagora jo zuen taldeak, Steve Albini (Pixies, Nirvana, PJ Harvey, Neurosis…) soinu-ingeniariarekin batera seigarren diskoa grabatzeko xedez: Payola. Disko hau Roadrunner Records disketxe ezagunak kaleratuko zuen, taldearen Only In Dreams plataformarekin batera, 2009ko Irailaren 14an. Disko gordin honetako lehendabiziko kantak (‘Folklore’), Punk Kantu Onenaren Vox Pop saria lortu zuen mundu mailako INDEPENDENT MUSIC AWARDS-etan (2010). Epaimahaian zeuden, besteak beste, Tom Waits edo Ozzy Osbourne bera.

Taldeak -ordurako Galder Izagirre (Dut, Kuraia) baterian zela- Ross Robinson ekoizle entzutetsua (Slipknot, At The Drive-In, The Cure, Sepultura…) aukeratu zuen 7. estudio lana grabatzeko. ‘Haria’ (Kaiowas-Graviton / Only In Dreams, 2011) izan zen emaitza, hamabi kantu berri, taldearen ohiko indar, emozio eta jarrerari zertzelada berriak erantsiaz. ‘Albo-kalteak’, ‘Harra’ edota ‘Makuluak’ (Bertolt Brecht-en poema batean oinarritua) izan daitezke adibideetako batzuk. Disko honetan Matt Sharp (The Rentals, Weezer) izan zuten gonbidatu berezi, ‘FAQ’ kantuan bigarren ahotsak egin zituelarik. Aurretik Gorkak The Rentals-en kantu batean parte hartu zuen, beraz kolaborazio honekin nolabait zirkulua itxi egin zela esan daiteke. Diskoak kritika ezin hobeak jaso zituen eta HELLFEST-en mailako jaialdi garrantzitsuetan jotzera eramango zituen, 2013an.



Zazpi lan atera dituzte, hautetatik sei komertzializatuak izan dira. Honez gain, beste zenbait bildumatan hartu dute parte: > t diskoan, Sols el poble salva el poble kantuarekin. media type="youtube" key="FE7-bEhZ72A" width="560" height="315"
 * Maketa (1994) (ez komertzializatua).
 * Berri Txarrak (1997).
 * Ikasten (1999).
 * Eskuak/Ukabilak (2001).
 * Libre (2003).
 * Jaio Musika Hil (2005).
 * Zertarako Amestu (2007, DVD).
 * Payola (2009, Roadrunner Records)
 * Haroia (2011, Kaiowas Records)
 * 'Nafarroa, Hitza dantza' (Gor, 2001).
 * 'Navarra, tierra de rock / Rock Lurraldea'.
 * 'Min hau', '18/98+... Auzolanean' bildumarako.
 * 'Tributo a Judas Priest' (Zero Records, 2000).
 * 'Bisai Berriak', 2002-an Elorrian ospatu zen Gazte Topagunerako idatzia.
 * Kop taldearen Nostra
 * Kop taldearen Nostra
 * Denak ez du balio (singles 1997 - 2007)